De nordjyske folketingskandidater kaster millioner af kroner efter de reklamer, de kaster i hovedet på de nordjyske vælgere. Og der er enorm forskel på, hvor meget de bruger. 

68 kandidater har svaret på en undersøgelse fra DR Nordjylland og TV2 Nord af dem har 40 oplyst, hvor meget de spenderer. Venstres Per Bisgaard og Socialdemokraten Bjarne Laustsen siger, at de hver bruger 150.000 kroner, hvilket er højest blandt de oplyste. - Det koster, at føre valgkamp i Danmark. Jeg har i år brugt en del penge på bannerreklamer på internettet og prøvet mig frem igennem nye medier med nye målgrupper, siger Laustsen. Og den vej går Liberal Alliances Johnny Hurup i ekstrem grad. Han bruger et rundt 0 kroner på sin valgkamp. - Jeg går en skæv vej og når 25.000 vælgere via facebook, så jeg har intet problem med at få mit budskab ud, siger han. Prominente nordjyske navne som Lene Espersen, Marianne Jelved og Karsten Lauritzen har ikke oplyst, hvor meget de bruger. Det vurderes, at enkelte bruger op mod en halv million kroner i valgkampen.